Atzinumi 22-TA-2246
Izdrukāts 26.10.2022. 19.17
Atzinumi 22-TA-2246
Izdrukāts 26.10.2022. 19.17
22-TA-2246: Noteikumu projekts (Grozījumi)
Grozījumi Ministru kabineta 2022. gada 11. janvāra noteikumos Nr. 28 "Noteikumi par kārtību, kādā iesniedzami ziņojumi par plastmasu saturošiem izstrādājumiem, un kritērijiem šo izstrādājumu klasifikācijai"

	1.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Veselības ministrija vērš uzmanību, ka nav saprotams kādēļ MK noteikumu projekta 3.pielikumā paredzēts, ka komersants sniedz informāciju par tirgū laistajiem filtriem, kas paredzēti lietošanai kopā ar tabakas izstrādājumiem, bet nav paredzēts, ka ir jāsniedz informācija par tirgū laistajiem tabakas izstrādājumiem ar filtriem.  
  
Anotācijā tas nav skaidrots (sadaļā “Problēmas apraksts” ir minēts tikai par ziņošanu par dzērienu iepakojumu). Nav norādītas atsauces uz ES dokumentiem, no kuriem izriet prasība (piemēram, EK  īstenošanas lēmums attiecībā uz ziņošanu par tabakas izstrādājumiem), līdz ar to nav iespējams konstatēt, vai tā ir kļūda, vai tāds ir grozījumu mērķis, ka komersants sniegs informāciju tikai par tirgū laistajiem filtriem, kas paredzēti lietošanai kopā ar tabakas izstrādājumiem, bet nesniegs informāciju par tabakas izstrādājumiem ar filtriem.  
Norādām, ka noteikumu projekta 3.pielikuma 1.punktā ir iekļauta atsauce uz Plastmasu saturošu izstrādājumu patēriņa samazināšanas likuma 14. panta trešo daļu, kurā ir minēti abi izstrādājumu veidi - tirgū laistie filtri, kas paredzēti lietošanai kopā ar tabakas izstrādājumiem un tabakas izstrādājumi ar filtriem. Iepriekš minētais attiecas arī uz MK noteikumu projekta 2.2. apakšpunkta redakciju.  
   
Ņemot vērā minēto, lūdzam papildināt MK noteikumu projekta anotāciju ar skaidrojumu, kādēļ MK noteikumu projektā  ir iekļauta prasība, ka  komersantam informācija ir jāsniedz  tikai par tirgū laistajiem filtriem, kas paredzēti lietošanai kopā ar tabakas izstrādājumiem, bet nav jāsniedz informācija par tirgū laistajiem tabakas izstrādājumiem ar filtriem. Lūgums nepieciešamības gadījumā arī precizēt MK noteikumu projektu, ja tomēr paredzēts, ka komersants sniedz informāciju gan par tirgū laistajiemm filtriem, kas paredzēti lietošanai kopā ar tabakas izstrādājumiem, gan arī par tabakas izstrādājumiem ar filtriem.

